Κανονισμός (ΕΚ) αριθ. 2579/2000 του Συμβουλίου

της 17ης Νοεμβρίου 2000

για τροποποίηση του κανονισμού (ΕΚ) αριθ. 2742/1999 περί καθορισμού, για το 2000, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια(1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας τα ακόλουθα:

(1) Ο κανονισμός (ΕΚ) αριθ. 2742/1999 του Συμβουλίου(2) καθόρισε, για το 2000, τις αλιευτικές δυνατότητες και τους συναφείς όρους για ορισμένα αποθέματα ιχθύων και ομάδες αποθεμάτων ιχθύων.

(2) Mε τον κανονισμό (ΕΚ) αριθ. 65/98(3), εξουσιοδοτήθηκε η Επιτροπή να αναθεωρήσει τις στατιστικές για τα αλιεύματα στο πλαίσιο της διεθνούς επιτροπής διατήρησης τονοειδών του Ατλαντικού (ICCAT) και να τροποποιήσει ανάλογα τις κοινοτικές ποσοστώσεις, για το έτος 1998.

(3) Η ICCAT, στην ετήσια συνεδρίασή της τον Νοέμβριο του 1998, ενέκρινε την αναθεώρηση των στατιστικών για τα αλιεύματα κατά τα έτη 1993 και 1994, οι οποίες συνιστούν τη βάση αναφοράς για τα ανώτατα όρια αλιευμάτων κατά το έτος 1998.

(4) Η ICCAT, στην ετήσια συνεδρίασή της τον Νοέμβριο του 1999, υιοθέτησε την αρχή ότι η Κοινότητα πραγματοποίησε αλιεύσεις μικρότερες κατά 2581 τόνους από τις ποσότητες που αντιστοιχούν στο ανώτατο όριο αλιευμάτων για το έτος 1998, με βάση τα αναθεωρημένα στοιχεία.

(5) Ενώπιον αυτής της έκτακτης κατάστασης και δεδομένου ότι αυτό το κοινοτικό πλεόνασμα προκύπτει από τη μικρότερη αλίευση από ορισμένα κράτη μέλη από τις αλιευτικές δυνατότητες για το 1998 που έχει καθορίσει η ΙCCΑT, είναι ανάγκη η κατανομή του πλεονάσματος των 2581τόνων να πραγματοποιηθεί βάσει της αντίστοιχης συμμετοχής κάθε κράτους μέλους στη σύσταση του κοινοτικού πλεονάσματος για το έτος 1998, χωρίς αυτό να συνεπάγεται τροποποίηση της κλείδας κατανομής η οποία καθορίζεται από το άρθρο 2, παράγραφος 1 του κανονισμού (ΕΚ) αριθ. 49/1999(4) για την ετήσια κατανομή των TAC.

(6) Ο κανονισμός (ΕΚ) αριθ. 2742/1999 θα πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Η ενότητα που αφορά τον τόνο και περιέχεται στο παράρτημα του παρόντος κανονισμού, αντικαθιστά την αντίστοιχη ενότητα του παραρτήματος Ι ΣΤ του κανονισμού (ΕΚ) αριθ. 2742/1999.

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Νοεμβρίου 2000.

Για το Συμβούλιο

Ο Πρόεδρος

J. Glavany

(1) ΕΕ L 389 της 31.12.1992, σ. 1.

(2) ΕΕ L 341 της 31.12.1999, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1902/2000 της Επιτροπής (ΕΕ L 228 της 8.9.2000, σ. 50).

(3) Kανονισμός (ΕΚ) αριθ. 65/98 του Συμβουλίου, της 19ης Δεκεμβρίου 1997, για τον καθορισμό, για ορισμένα αποθέματα άκρως αποδημητικών ιχθύων, των συνολικών επιτρεπομένων αλιευμάτων για το 1998, της κατανομής τους, υπό μορφή ποσοστώσεων, στα κράτη μέλη καθώς και ορισμένων όρων βάσει των οποίων επιτρέπεται να αλιεύονται (ΕΕ L 12 της 12.1.1999, σ. 145).

(4) Κανονισμός (ΕΚ) αριθ. 49/1999 του Συμβουλίου, της 18ης Δεκεμβρίου 1998, για τον καθορισμό, για ορισμένα αποθέματα άκρως μεταναστευτικών ψαριών, των συνολικών επιτρεπόμενων αλιευμάτων για το 1999, της κατανομής τους σε ποσοστώσεις στα κράτη μέλη και ορισμένων όρων υπό τους οποίους είναι δυνατόν να αλιεύονται (ΕΕ L 13 της 18.1.1999, σ. 54).

ΠΑΡΑΡΤΗΜΑ

>ΘΕΣΗ ΠΙΝΑΚΑ>